અમદાવાદ: આજે શરૂઆતે શેરબજાર પોઝિટિવ ખૂલ્યું હતું. બીએસઇ સન્સેક્સ ૬૬ પોઇન્ટને સુધારે ૨૯,૯૮૭, જ્યારે એનએસઇ નિફ્ટી ૧૯ પોઇન્ટના સુધારે ૯,૩૩૩ પોઇન્ટની સપાટીએ ટ્રેડિંગમાં જોવા મળી હતી. ઓટો સેક્ટરના સારા વેચાણની અસરથી આજે પણ ઓટો કંપનીના શેરમાં આગેકૂચ જારી રહી છે. બજાજ ઓટો કંપનીના શેરમાં ૦.૯૬ ટકાનો સુધારો આવ્યો છે. એ જ પ્રમાણે એનટીપીસી અને લાર્સન કંપનીના શેરમાં ૦.૮૦ ટકાનો સુધારો નોંધાયો છે. તો બીજી બાજુ આઇટીસી, મારુતિ સુઝુકી અને સન ફાર્મા કંપનીના શેર પ્રેશરમાં જોવાયા હતા.